สนง.สถิติจีนเปลี่ยนวิธีการคำนวณ GDP ของประเทศ
สนง.สถิติจีนเปลี่ยนวิธีการคำนวณ GDP ของประเทศ คาดวิธีดังกล่าวสะท้อนให้เห็นการมีส่วนร่วมในด้านนวัตกรรมต่อการขยายตัวทางเศรษฐกิจได้ดีกว่า
5 ก.ค. 2559

ผู้สื่อข่าวรายงานว่า สำนักงานสถิติแห่งชาติของจีน (NBS) ได้เริ่มใช้วิธีใหม่ในการคำนวณผลิตภัณฑ์มวลรวมภายในประเทศ (GDP) โดยระบุว่า วิธีการดังกล่าวสะท้อนให้เห็นถึงการมีส่วนร่วมในด้านนวัตกรรมต่อการขยายตัวทางเศรษฐกิจได้ดีกว่า
โดยแถลงการณ์ของ NBS ระบุว่า ค่าใช้จ่ายด้านการวิจัยและพัฒนาที่ทำให้เกิดผลประโยชน์ต่อบริษัทต่างๆจะไม่ถูกนำมาคำนวณเป็นค่าโสหุ้ยอีกต่อไป แต่จะอยู่ในรูปแบบเงินทุนถาวรแทน
ทั้งนี้ การเปลี่ยนแปลงดังกล่าวส่งผลให้บันทึกอัตราการขยายตัวของจีดีพีเปลี่ยนเล็กน้อย ตัวอย่างเช่น อัตราการขยายตัวในปี 2558 ยังคงทรงตัวอยู่ที่ 6.9% โดยเป็นการปรับทบทวนให้เพิ่มขึ้น 0.04%